Trondheimi lennujaam

Trondheimi lennujaam ehk Trondheimi Værnesi lennujaam (norra keeles Trondheim lufthavn, Værnes) on lennujaam Norras Trøndelagi maakonnas Stjørdali vallas. Lennujaam asub Trondheimist ligikaudu 35 kilomeetrit ida pool.

Trondheim on suuruselt neljas Norra lennujaam. 2008. aastal tehti seal 57 402 lennuliigutust ja reisijaid oli 3 474 264. Riigisiseseid lende pakuvad neli lennufirmat 18 sihtkohta. Rahvusvahelisi lende pakuvad samuti neli lennufirmat 14 sihtkohta, sealhulgas igapäevaseid lende Amsterdami, Kopenhaagenisse, Londonisse ja Stockholmi. Kõige tähtsam sihtkoht on Oslo, kuhu lennatakse lennukiga Boeing 737 päeva jooksul 33 korda.

Kategooria:Norra lennujaamad
Kategooria:Trøndelagi maakond